Acèh Barat nakeuh salah saboh kabupatèn nyang na di Acèh. seugolom geupeukeumang, luwah wilayah Acèh Barat na 10.097.04 km². nakeuh sagoë wilayah panté barat ngön teunong kepulauan Sumatra nyang meubeunteung dari barat u timu, mula phôn bak gaki gunong Geurutèë (ceuë ngön Acèh Rayek) trôk bak binèh Kruëng Seumayam (ceuë ngön Aceh Teunong) ngön panyang binèh panté 250 km. oh leuh geupeukeumang wilayah nyoë chit tinggai 2.927,95 km². Lam Undang-Undang Numbôi 7 (drt) Thôn 1956, Wilayah Barat Acèh geubagi jeut keu 2 boh Kabupatèn nakeuh: Kabupatèn Acèh Barat ngön Kabupatèn Acèh Teunöng. seugolom geupeukeumang, Kabupatèn Acèh Barat ngön nang nanggroë ji Meulabôh teudöng ateuh: 3 Wilayah nakeuh Meulabôh, Calang ngön Simeulue, ngön bileuëng keucamatan bak watèë nyan nakeuh 19 boh. Bak thôn 1996 Kabupatèn Acèh Barat geupeukeumang lom lam boh 2 Kabupatèn nakeuh Kabupatèn Acèh Barat ngön Kabupatèn Simeulue ngön nang nanggroë ji Sinabang.